钦定古今图书集成/方舆汇编/职方典/第1518卷 > 《通志》
## 钦定古今图书集成/方舆汇编/职方典/第1518卷 > 《通志》

茶山长官司

司在腾越州西北，去州五日程，距高黎贡山极高而寒，五糓不莳。其人强狞喜斗。土目姓早，旧属孟养。明永乐三年，孟养纠上江刁孟永叛彝，目《早章》愤其不忠，遂不附。五年请命赐印，授早章为茶山长官司。十五年，章举头目早瓮为副，至早玉，授正长官。其北与丽江野人接境。明末

副长官早大宸所部为野人杀掠无孑遗，奔入内地，阿幸，惟正长官早邓所部尚存。其南至南甸，西至里麻。